***ZAPISNIK***

8. redovite sjednice Akademijskog vijeća u akad. god. 2017./2018. Akademije dramske umjetnosti održane u dana 18. svibnja 2018. u 9,00 sati u sobi 202.

**Prisutni:** doc. Aćimović, prof. Biljan Pušić, asis. Bijelić, prof. Bukvić, doc. Dević, prof. Ilijić, doc. Jeličić, doc. Jurić, doc. Jušić, prof. Kolbas, prof. Legati, doc. Linta, prof. Lukić, prof. Nikolić, asis. Maksić Japindžić, prof. Matišić, prof. Midžić, doc. Modrić, asis. Omerzo, prof. Ostojić, prof. Pavković, doc. Petković, prof. Petlevski, prof. Perković, prof. Popović, prof. Pristaš, doc. Pristaš, prof. Puhovski, prof. Sviličić, doc. Šesnić, prof. Švaić, prof. Terešak, doc. Vrhovnik, prof. Zec

**Studentski zbor:** Marin Leo Janković, Filip Zadro, Matea Ilijašev

**Predstavnik nenastavnog osoblja:** Mile Blažević

**Odsutni:** prof. Prohić, prof. Sesardić Krpan,

**Ispričani:** doc. Crnojević Carić, prof. Fruk, doc. Orhel, prof. Ševo, prof. Vojković,

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekanice

2. Ovjera zapisnika sa sjednice Akademijskog vijeća održane dana 20. 04. 2018.

3. Postupak izbora dekanice za mandatno razdoblje 2018./2019., 2019./2020. i 2020/2021.

4. Međunarodna i međufakultetska suradnja

5. Razmatranje čl. 23. st. 3. Statuta ADU koji se odnosi na nesudjelovanje predstavnika studenata u određenim predmetima

6. Prihvaćanje Strateškog plana Akadremije dramske umjetnosti 2018. – 2022.

7. Upoznavanje s Uredbom (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR);

 a) nacrt Sigurnosne politike informacijskih sustava ADU

 b) nacrt PRAVILNIKA O PRIKUPLJANJU, OBRADI I KORIŠTENJU, TE ZAŠTITI OSOBNIH PODATAKA FIZIČKIH OSOBA NA ADU

 c) nacrt Pravilnika o provođenju videonadzora

8. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor u:

 a) znanstveno-nastavno zvanje i na radno mjesto docenta u znanstvenom području humanističkih znanosti, znanstvenom polju znanost o umjetnosti, znanstvena grana: teatrologija i dramatologija, Agata Juniku

 b) znanstveno-nastavno zvanje i na radno mjesto docenta u znanstvenom području humanističkih znanosti, znanstvenom polju znanost o umjetnosti, znanstvena grana: teatrologija i dramatologija, Goran Pavlić

 c) umjetničko-nastavno zvanje i na radno mjesto docenta u umjetničkom području, polje kazališna umjetnost (scenske i medijske umjetnosti), grana dramaturgija izvedbe, Jasna Žmak

9. Razmatranje i prihvaćanje izvješća s mišljenjem i prijedlogom stručnog povjerenstva za izbor u naslovno suradničko zvanje asistenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana: filmska dramaturgija i scenarij, Marjan Alčevski

10. Donošenje odluke o pokretanju postupka reizbora na radno mjesto, te imenovanje stručnog povjerenstva za izradu izvješća o radu zaposlenika nakon proteka 5 godina od zadnjeg izbora na umjetničko-nastavno radno mjesto izvanrednog profesora za umjetničko područje, polje plesna umjetnost i umjetnost pokreta, grana scensko kretanje, Blaženka Kovač Carić

11. Razmatranje prijedloga Odluke Odsjeka produkcije o odustajanju od natječaja za izbor u naslovno umjetničko-nastavno zvanje docenta za umjetničko područje, polje primijenjena umjetnost, grana filmska i medijska produkcija, pristupnik Ivan Maloča

12. Pravilnici Odsjeka montaže i plesa

13. Razmatranje zamolbe izv. prof. art. Roberta Orhela za korištenje slobodne studijske godine (ak. god. 2018/2019)

14. Imenovanje predstojnika Odsjeka Filmske i tv režije

15. Donošenje odluke o raspisivanju natječaja i imenovanju stručnih povjerenstava za izbor u:

 a) umjetničko-nastavno zvanje i na radno mjesto redoviti profesor za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko)

 b) umjetničko-nastavno zvanje i na radno mjesto izvanredni profesor za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko)

 c) umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko)

16. Imenovanje ispitnih povjerenstava za godišnje ispite, prijamne ispite za preddiplomske studije te prijamne ispite za diplomske studije (temeljem pismenih prijedloga predstojnika Odsjeka)

17. Upisi i prijamni ispiti za akademsku godinu 2018./2019. :

 - prijedlog upisnih kvota, kriterija i rokova za upis u 1. godinu diplomskih studija za akademsku godinu 2018./2019. (temeljem pismenih prijedloga predstojnika Odsjeka)

18. Molbe studenata

19. Razno

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Na početku sjednice dekanica je zamolila za minutu šutnje za prof. Georgija Para i prof. Zlatka Boureka
* 25.05.2018. u 19,30 sati premijera opere W. A. Mozarta „*Cosi fan tutte*“ studenata Akademije dramske umjetnosti, Akademije likovnih umjetnosti, Muzičke akademije, Tekstilno - Tehnološkog fakulteta, Arhitektonskog fakulteta – Studij dizajna. Kako je broj ulaznica ograničen dekanica moli da se zainteresirani jave na dekanat@adu.hr do utorka 22.05.2018.
* Termine ispitnih rokova što prije dostaviti Verici Jančinec na e-mail adresu nastava@adu.hr
* Izložba ‘Izvedbene prakse ADU’ u Galeriji f8 otvorena je do 30.05.2018. Studenti Katedre za fotografiju izložit će konceptualne radove koji tematiziraju izvedbenost izvan uobičajenog konteksta i dokumentarne fotografije koje su nerijetko jedino svjedočanstvo održanih nastavnih produkcija, no koje također pružaju prostor za autorski pogled te stvaraju neprocjenjiv, autentičan arhiv. U sklopu izložbe doc. art. Ozren Grabaić održao je ogledni sat scenskog govora 11. svibnja 2018.
* Predsjednik SZ-a Marin Leo Janković ispričao se AV-u ime Studentskog zbora zbog pisma upućenog svim članovima 20.04.2018. Naglasio je kako je okosnica pisma pravo glasa studenata na sjednicama AV-a i situacija na odsjeku Kazališne i radijske režije. Na razini Sveučilišta u Zagrebu pokrenuto je pitanje uključenosti studenata u odlučivanju na fakultetskim i akademijskim vijećima.

Dekanica je obavjestila da je održan satanak Studentskog zbora, dekanice i prodekana za nastavu te da je pokrenut etički postupak protiv prof. Prohića.

Prof. Pristaš nadovezao se na predmetnu raspravu te naglasio kako smatra da je potrebno ponovno razmisliti o sustavu anketiranja nastavnika koji očito ne funkcionira te da bi se SZ svakako trebao angažirati. Predlaže da odsjek KRR napravi prijedlog rješenja nastale situacije.

Prof. Midžić smatra kako je anketiranje na ADU besmisleno zbog malog broja studenata. Treba pronaći objektivniji model anketiranja.

Dekanica je još jednom ponovila kako su uvedene interne ankete kao obveza.

* Temeljem odluke povjerenstva Vijeća umjetničkog područja od 08.05.2018. te Odluke o raspodjeli sredstava za namjensko institucijsko financiranje znanstvene i umjetničke djelatnosti na Sveučilištu u Zagrebu u 2018. donesenoj na Senatu Sveučilišta u Zagrebu dana 10.04.2018., od ukupno trazenih 559..466,75 kn Akademiji dramske umjetnosti odobreno je 446.164,74 kn te dodatno odlukom Vijeca humanističkog područja 8.300,00 kn, što je ukupno financiranje u iznosu od 454.464,74 kn.

**AD 2.**

Zapisnik sa sjednice održane 20.04.2018. jednoglasno se prihvaća.

**AD 3.**

Postupak izbora dekanice za mandatno razdoblje 2018./2019., 2019./2020. i 2020/2021.

Izabire se povjerenstvo za glasovanje u sastavu: doc. Jurić, doc. Linta i prof. Šesnić.

Podijeljeni su glasački listići te se utvrđuje da glasuje ukupno 38 nazočnih članova vijeća te da su 37 za i 1 nevažeći za izbor.

Većinom glasova prof. Franka Perković Gamulin izabrana je za dekanicu Akademije dramske umjetnosti za mandatno razdoblje 2018./2019., 2019./2020. i 2020/2021.

**AD 4.**

Međunarodna i međufakultetska suradnja

* Ovogodišnji, 3. PITCHADU održat će se u utorak 5. lipnja 2018. u F22- Novoj akademijskoj sceni Akademije dramske umjetnosti u Zagrebu (Frankopanska 22). Pitching počinje u 17 sati. Predstavit će se ukupno 11 projekata. Svaki prijavljeni projekt ima deset minuta: prvih pet minuta za predstavljanje projekta, ekipe i eventualno prikazivanje video materijala te drugih pet minuta za pitanja posjetitelja.
* Doc. art. Goran Dević sudjelovao je na GEECT i CILECT simpoziju "Teaching Documentary Simposium 2" - Vision the future koji se održavao u Bolzanu, Italija od 26 -29.4. 2018.g.
* Aktivnosti dogovorene tijekom posjeta ADU - FDU, Beograd i ASU, Sarajevo započele s realizacijom:
* posjet 7 studenata Odsjeka produkcije ADU na FDU Beograd, posjet završio izuzetno uspješno
* projekt čitanja dramskih tekstova kroz suradnju ADU - FDU, uz potporu Mađarskog Instituta, izvedbe planirane u Zagrebu, Beogradu i Budimpešti
* suradnja ADU - FDU - ASU na razvoju radionice za serije as Pula film festivalom, realizacija je planirana za posljednja 3 dana festivala
* U petak 18.05.2018. završava Radionica razvoja videoigara, organizirana od strane ADU u suradnji sa Likovnom akademijom, Studijem dizajna, FERom, FOIem, CGDA i Machinom. Nastavno, rok za predaju HKO projekta koji će se baviti razvojem studijskog programa Razvoj videoigara i standarda zanimanja u tom području je 04.06.2018.

**AD 5.**

Razmatranje čl. 23. st. 3. Statuta ADU koji se odnosi na nesudjelovanje predstavnika studenata u određenim predmetima

Dekanica predlaže da se studentima dopusti glasanje po svim točkama iz čl. 20 Statuta ADU. Prof. Puhovski se nadovezao i rekao kako je nužno da se studentima iskaže povjerenje.

Većinom glasova (1 szdržan) prihvaćena je izmjena Statuta ADU, briše se st. 3 iz čl. 23.

**AD 6.**

Jednoglasno se prihvaća Strateški plan Akadremije dramske umjetnosti 2018. – 2022.

**AD 7.**

Upoznavanje s Uredbom (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR);

a) nacrt Sigurnosne politike informacijskih sustava ADU

b) nacrt Pravilnika o prikupljanju, obradi i korištenju, te zaštiti osobnih podataka fizičkih osoba na ADU

c) nacrt Pravilnika o provođenju videonadzora

Zakon o provedbi opće uredbe o zaštiti podataka stupa na snagu 25.05.2018. Nova Uredba propisuje zaštitu osobnih podataka pojedinaca, kao i načine prikupljana, obrade i pohrane osobnih podataka od strane nadležnih subjekata.

ADU tako prikuplja i obrađuje osobne podatke isključivo u svrhu izvršavanja svojih zakonskih obveza, te radi ispunjenja zadataka koji se izvršavaju u javnom interesu (njegovanje i promicanje umjetničkih, stručnih i znanstveno - istraživačkih disciplina, kao i onih koje su s njima u svezi, u području kazališne, filmske, primijenjene i plesne umjetnosti, kao i u području znanosti o umjetnosti – filmologije, teatrologije i dramatologije, koje su u temeljima i iskazima nacionalne kulture), i to isključivo u opsegu koji je nužan da bi se postigla određena svrha.

Prof. Puhovski naglasio je kako je predmetna Uredba izrazito stroga i kazne za nepoštivanje su velike. Mišljenja je kako je to za ADU zapravo problem s obzirom na djelatnost koju obavljamo. Više se neće smjeti na bilo koji način ništa objaviti bez privole svih koji su na fotografiji ili u kadru.

Prof. Midžić također je naglasio kako se više i materijali za sjednice Akademijskog vijeća neće moći slati na e-mail adrese već će se morati pronaći novo rješenje.

Nakon kraće rasprave sva tri nacrta jednoglasno su prihvaćena.

**AD 8.**

Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor u:

a) znanstveno-nastavno zvanje i na radno mjesto docenta u znanstvenom području humanističkih znanosti, znanstvenom polju znanost o umjetnosti, znanstvena grana: teatrologija i dramatologija, Agata Juniku

 Nakon čitanja dekanica je otvorila raspravu.

 Izvješće se jednoglasno prihvaća uz napomenu da se preformulira točka dnevnog reda tj. da se ukloni radno mjesto..

b) znanstveno-nastavno zvanje i na radno mjesto docenta u znanstvenom području humanističkih znanosti, znanstvenom polju znanost o umjetnosti, znanstvena grana: teatrologija i dramatologija, Goran Pavlić

 Nakon čitanja dekanica je otvorila raspravu.

 Izvješće se jednoglasno prihvaća uz napomenu da se preformulira točka dnevnog reda tj. da se ukloni radno mjesto..

c) umjetničko-nastavno zvanje i na radno mjesto docenta u umjetničkom području, polje kazališna umjetnost (scenske i medijske umjetnosti), grana dramaturgija izvedbe, Jasna Žmak

 Nakon čitanja dekanica je otvorila raspravu.

 Izvješće se jednoglasno prihvaća.

**AD 9.**

Razmatra se izvješće s mišljenjem i prijedlogom stručnog povjerenstva za izbor u naslovno suradničko zvanje asistenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana: filmska dramaturgija i scenarij, Marjan Alčevski

Nakon čitanja dekanica je otvorila raspravu.

Imenovano je povjerenstvo za brojanje glasova u sastavu: doc. Jurić, doc. Linta i prof. Šesnić.

Pdjeljeni su glasački listići te je utvrđeno da je 31 za i 1 nevažeći za izvješće i izbor.

Potom dekanica proglašava da je većinom glasova Marjan Alčevski izabran u naslovno suradničko zvanje asistenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana: filmska dramaturgija i scenarij.

**AD 10.**

Jednoglasno se donosi odluka o pokretanju postupka reizbora na radno mjesto, te imenovanje stručnog povjerenstva za izradu izvješća o radu zaposlenika nakon proteka 5 godina od zadnjeg izbora na umjetničko-nastavno radno mjesto izvanrednog profesora za umjetničko područje, polje plesna umjetnost i umjetnost pokreta, grana scensko kretanje, Blaženka Kovač Carić, u sastavu:

1. izv. porf. art. Ksenija Zec
2. izv. prof. art. Mare Sesardić Krpan
3. red. prof. art. Ivica Zec, u miru

**AD 11.**

Razmatra se prijedlog Odluke Odsjeka produkcije o odustajanju od natječaja za izbor u naslovno umjetničko-nastavno zvanje docenta za umjetničko područje, polje primijenjena umjetnost, grana filmska i medijska produkcija, pristupnik Ivan Maloča

Prijedlog Odsjeka produkcije o odustajanju od natječaja jednoglasno se prihvaća.

Prof. Midžić predlaže Odsjeku produkcije da se raspiše natječaj za izbor u interdisciplinarnom području za znanstvenog suradnika.

**AD 12.**

Jednoglasno su prhvaćeni Pravilnici Odsjeka montaže i plesa.

**AD 13.**

Jednoglasno se prihvaća zamolba izv. prof. art. Roberta Orhela za korištenje slobodne studijske godine (ak. god. 2018/2019).

**AD 14.**

Jednoglasno se prihvaća imenovanje novog predstojnika Odsjeka Filmske i tv režije doc. art. Antonia Nuića od 01.06.2018.

**AD 15.**

Jednoglasno se donosi odluka o raspisivanju natječaja i imenovanju stručnih povjerenstava za izbor u:

a) umjetničko-nastavno zvanje i na radno mjesto redoviti profesor za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), u sastavu:

1. red. porf. art. Silvestar Kolbas

2. red. prof. art. Boris Popović

3. red. prof. art. Bruno Gamulin, u miru

b) umjetničko-nastavno zvanje i na radno mjesto izvanredni profesor za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko)

1. red. porf. art. Silvestar Kolbas

2. red. prof. art. Goran Trbuljak

3. izv. prof. art. Stanko Herceg, Studij dizajna

c) umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko)

1. doc. art. Branko Linta

2. red. prof. art. Silvestar Kolbas

3. izv. prof. art. Stanko Herceg, Studij dizajna

**AD 16.**

Jednoglasno se prihvaćaju imenovanja ispitnih povjerenstava za godišnje ispite, prijamne ispite za preddiplomske studije te prijamne ispite za diplomske studije (temeljem pismenih prijedloga predstojnika Odsjeka).

**AD 17.**

Upisi i prijamni ispiti za akademsku godinu 2018./2019. :

* Jednoglasno je prihvaćen prijedlog upisnih kvota, kriterija i rokova za upis u 1. godinu diplomskih studija za akademsku godinu 2018./2019. (temeljem pismenih prijedloga predstojnika Odsjeka):

|  |  |
| --- | --- |
|  | **Diplomski studij** |
| **Studij** | **Na teret MZO** | **Strani državljani** |
| Gluma | 14 | 1 |
| Kazališna i radijska režija | 4 | 1 |
| Dramaturgija | 7 | 3 |
| Filmska i TV režija | 6 | 1 |
| Snimanje | 12 | 3 |
| Montaža | 6 | - |
| Produkcija | 6 | 2 |

**AD 18.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | DARIO DOMINIK BAGARIĆ | MONTAŽA | molbu za **oslobođenje** od obveze pohađanja predmeta TJELESNA I ZDRAVSTVENA KULTURA  IA IB, IIA, i IIB, zbog zdravstvenog razloga o čemu je  priložio  liječničku potvrdu. Sukladno primjeni Plana iz obveznog zdravstvenog osiguranja NN broj 126/06Molba se odobrava |
| 2. | LUKA TOKIĆ | MONTAŽA | moli da mu **se prizna** obavljen predmet TJELESNA I ZDRAVSTVENA KULTURA 3 i 4, koji je obavio ak. god. 2013./2014., na Filozofskom fakultetu u Zagrebu, studij Pedagogije za predmet TJELESNA I ZDRAVSTVENA KULTURA IIA i IIB na ADU.  Prilog Izvještaj o obavljenim studentovim nastavnim obvezama sa FFZg.-a dobiven od službene osobe iz Studentske referade FFZg-a.prema čl. 26. Pravilnika o studiranju ADU, može se priznati predmetMolba se odobrava |
| 3. | LUJO KUNČEVIĆ | GLUMA | molbu za **temu diplomskog** rada pod naslovom "PRIMJENA GLUMAČKIH TEHNIKA U GLUMI NA TELEVIZIJI", u mentorstvuprof. Ozrena Prohića.Sukladno čl. 69. Pravilnika o studiranju ADU.Odsjek odobrava molbu. |
| 4. | TENA NEMET BRANKOV | GLUMA | molba za **promjenu teme diplomske radnje** iz naslova USPOREDBA GLUMAČKOG ISKUSTVA NA GLUMAČKIM I REDATELJSKIM KLASAMA, u novU temu i naslov: " O GLUMČEVOM STRAHU"  u istom mentorstvu - prof. Ozrena Prohića. Ujedno moli da joj se **odobri izlazak na diplomski ispit**, budući da je obavila sve studentske obveze. P.S. Sukladno čl. 69. Pravilnika o studiranju ADU.Odsjek odobrava molbu. |
| 5. | JAKOV JOZIĆ | GLUMA | molbu za odobrenje **teme diplomske radnje** pod naslovom: GRČ KAO PREPREKA GLUMAČKOM PROŽIVLJAVANJU u mentorstvu prof. Ozrena ProhićaP.S. Sukladno čl. 69. Pravilnika o studiranju ADU.Odsjek odobrava molbu. |

**AD 19.**

Razno.

* Jednoglasno je odobrena prijava Akademije dramske umjetnosti za Rektorovu nagradu 2017./2018. kako slijedi:

Nagrada za “veliki“ timski znanstveni i umjetnički rad (više od deset autora)

1.1. Studenti Akademije dramske umjetnosti, Akademije likovnih umjetnosti, Muzičke akademije, Tekstilno – Tehnološkog fakulteta, Arhitektonskog fakulteta – Studij dizajna - projekt - W. A. Mozart: „Cosi fan tutte“

Zapisnik sastavila Dekanica

 Nina Kovačić izv. prof. art. Franka Perković Gamulin